पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। डिपार्टमेंट ऑफ कल्चरल अफेयर्स यूटी चंडीगढ़ शुक्रवार से चार दिवसीय चंडीगढ़ समर फेस्टिवल 2013 ऑर्गनाइज कर रहा है। जून महीने में पहली बार इस तरह का फेस्टिवल हो रहा है। बुधवार को टैगोर थिएटर में ऑर्गनाइज एक प्रेस कॉन्फ्रेंस में डायरेक्टर कल्चरल अफेयर्स अमनदीप कौर ने इसकी जानकारी दी। इस मौके पर डायरेक्टर टैगोर थिएटर कुलदीप शर्मा और डॉ. पुनिया भी मौजूद थे।
अमनदीप कौर ने कहा कि इस फेस्टिवल में देशभर से नेशनल और इंटरनेशनल फेम के आर्टिस्ट हिस्सा लेंगे। यह प्रोग्रैम हर रोज शाम 7 बजे होगा। एंट्री पास से होगी और इसे देखने के इच्छुक शहरवासी टैगोर थिएटर से सुबह 9 से शाम 6 बजे तक पास कलेक्ट कर सकते हैं।
प्रोग्रैम और आर्टिस्ट्स की जानकारी
14 जून, शाम-ए-गजल
जयपुर के गजल गायक अहमद हुसैन और मोहम्मद हुसैन इसमें परफॉर्म करेंगे। यह गजलों, ठुमरी और भजनों में माहिर हैं। इनकी पहली एलबम गुलदस्ता 1980 में रिलीज हुई थी और अब तक 50 एलबम मार्केट में आ चुकी हैं। 'मान भी जाÓ इनकी मशहूर गजल है। दोनों भाईयों ने कई धारावाहिक, नाटक और डॉक्युमेंट्रीज का ऑरिजनल म्यूजिक कंपोज किया है।
15 जून, फ्यूजन ऑफ सरोद, फ्लूट और शहनाई
पंडित रवि शंकर, पंडित जसराज, उस्ताद अली अकबर खान और उस्ताद बिस्मिल्लाह खान के कहने पर सरोद वादक कौशिक मुखर्जी को 6 साल की उम्र में 175 राग पहचानने के लिए चाइल्ड प्रॉडिजी का सम्मान मिला था। इनके साथ कोलकाता के बांसुरी और शहनाई वादक मनब मुखर्जी परफॉर्म करेंगे। मनब मुखर्जी देश के राष्ट्रपति के घर पर भी स्पेशल परफॉर्मेंस दे चुके हैं।
15 जून, गौडिय़ा नृत्य, शाम 7:40 बजे
रंब्रिद्र पुरस्कार से सम्मानित डॉ. महुआ मुखर्जी अपने ग्रुप के साथ गौडिय़ा नृत्य को प्रस्तुत करेंगी। इन्होंने बंगाल के इस शास्त्रीय नृत्य को पुनर्जीवित करने में काफी काम किया है और गौडिय़ा नृत्य पर कई किताबें भी लिखी हैं। यूएसए गवर्नमेंट की मिनिस्ट्री ऑफ कल्चर ने इन्हें गौडिय़ा नृत्य को दिए गए योगदान के लिए फुलब्राइट फेलो का खिताब दिया है।
16 जून, नाटक 'हमसफरÓ
टै्रजिडी, इमोशंस और कॉमेडी। इन्हीं पर आधारित है यह नाटक। नाटक के दौरान गुलजार की लिखी कविताएं उन्हीं की आवाज में इस प्रस्तुति को और खूबसूरत बनाएंगी। इसे जावेद सिद्दिकी ने लिखा है जबकि लुबना सलीम इसके निर्माता हैं। सलीम आरिफ ने इसे डिजाइन और डायरेक्ट किया है। हर्ष छाया और लुबना सलीम इसमें एक्ट करेंगे।
17 जून, कुचीपुड़ी डांस
क्लासिकल डांसर, कोरियोग्राफर और डांस स्कॉलर पद्मश्री डॉ. आनंदा शंकर जयंत भरतनाट्यम और कुचीपुड़ी, दोनों स्टाइल में परफॉर्म करने के लिए जानी जाती हैं। इनकी बहुचर्चित और अंतरराष्ट्रीय लेवल पर परफॉर्म की गई प्रॉडक्शंस में श्री कृष्णम वंदे जगादगुरुम, बुद्धम शरणम गच्छामी अहम हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva mai_Deva hin_Deva kas_Deva hin_Deva mai_Deva hin_Deva mai_Deva hin_Deva bho_Deva hin_Deva zho_Hant eng_Latn